Die Schengen-ooreenkoms is 'n ooreenkoms wat in 1985 in 'n klein Luxemburgse dorpie Schengen geteken is en die geleidelike afskaffing van die grense tussen sommige lidstate van die Europese Unie beoog het. In 1990 is 'n Konvensie geteken wat dit geïmplementeer het en in 1995 is die grense tussen 7 lidstate opgehef. Dit het begin as 'n intergoewermentele ooreenkoms tussen dié lidstate (los van die EU) maar dit het later deel van die EU-wetgewing geword. Vandag beslaan Schengen al die lidstate van die EU behalwe Bulgarye, Kroasië, Siprus, Roemenië, Ierland en die Verenigde Koninkryk, maar Ysland, Noorweë, Switserland en Liechtenstein wat geen deel van die EU uitmaak, het nogtans by die Schengen-akkoord aangesluit. Amptelike webwerf van die Europese Kommissie Hierdie Europese Unie-verwante artikel is slegs 'n saadjie. U kan help deur dit uit te brei.